Seega liikluse hulk kõrghoonete vahetus ümbruses on probleemiks.   Tarbija poole pealt on kontorid ja hotellid võrdselt vajalikud nii kohalikule, regionaalsele, rahvuslikule kui ka rahvusvahelisele kliendile. Järelikult mängib  olulist rolli kohalik- ja pikamaatransport. Üldiselt ongi kõigi linnade seisukohaks, et kõrghooneid teenindaks eelistatuna ühistransport. H ästi toimiva ühistranspordivõrgustiku puhul on võimalik tõhusam kõrghoonegruppide koosfunktsioneerimine linnakeskkonnas, arvestades autostumise kõrget taset ning sellest tulenevalt ka koormust parkimisele tihedalt asustatud piirkonnas.